# Rundskriv 8/2018

|  |  |  |  |
| --- | --- | --- | --- |
| **Til:** | Byrådsavdelingene, etatene, bydelene og kommunale foretak | **Saksnr.:** | 201704293-1 |
| **Arkivkode:** | 101 |
| **Fra:** | Byrådsavdeling for finans | **Utsendt dato:** | 03.04.2018 |
| **Saksbeh.:** | Kristin Marki Solheim | **Gjelder fra:** | d.d. |
| **Telefon:** | 23461692 | **Gjelder til:** | inntil videre |
|  |  | **Erstatter:** |  |

|  |
| --- |
| **BYRÅDETS KVARTALSRAPPORT PR. 31.03.2018 - RETNINGSLINJER FOR RAPPORTERING FRA ETATER, BYDELER OG BYOMFATTENDE TILTAK, SAMT FORETAK** |

## 1. Innledning

Byrådet skal i mai avlegge kvartalsrapport pr. 31.03.2018 (1. kvartal 2018), jfr. instruks for økonomiforvaltingen pkt. 1.4. Kvartalsrapporten fra byrådet til bystyret baseres på innhentede opplysninger fra virksomhetene. Dette rundskrivet gir informasjon om hvilke opplysninger den enkelte etat, bydel og kommunale foretak skal oversende til sin respektive byrådsavdeling, samt hvilke tidsfrister som gjelder.

**Tidsfristen for innlevering av bidrag til respektiv byrådsavdeling er 13.04.2018. Denne fristen må holdes. Dette er helt avgjørende for at byrådet og bystyret får behandlet kvartalsrapporten som forutsatt. Det anbefales at virksomhetene forbereder arbeidet i god tid før stenging av periode 201803 (mars) i Agresso. Stenging av periode 201803 er 09.04.2018 kl. 15.30. I tiden før stenging av perioden kan mye arbeid gjøres, for eksempel ferdigstille tekstdeler i bidraget, samt tabeller knyttet til tjenesteproduksjon.**

Til hjelp i rapporteringen vedlegges excelark med tabellene nedenfor, jfr. de forskjellige arkfanene i excelarket.

## 1.1 Kommunale foretak og bydeler

Rapportering om kommunale foretak ivaretas i byrådets kvartalsrapport til bystyret. Kommunale foretak skal derfor rapportere på samme måte som etater til respektiv byrådsavdeling, jfr. økonomiinstruksen for kommunale foretak. Imidlertid skal de foretak som har investeringsutgifter/-inntekter rapportere pr. prosjektkategori/prosjektportefølje og

bestillingsoversiktene, jfr. pkt. 2.3.

Bydelene skal utarbeide kvartalsrapport på samme måte som øvrige virksomheter, med unntak av at det skal rapporteres særskilt for sosialhjelp, jfr. pkt 2.2.

## 2. Økonomisk rapportering

## 2.1 Innledning

Kvartalsrapporten skal inneholde en samlet oversikt over Oslo kommunes (bykassen og foretakene) regnskap pr. 1. kvartal 2018 med årsprognose for avvik for henholdsvis drifts- og investeringsbudsjettet. For at regnskapsoversiktene skal være reelle er det nødvendig at alle utgifter og inntekter pr. 1. kvartal 2018 er postert før stenging av periode 201803. Det er dessuten viktig at den enkelte virksomhet, for å kunne utarbeide en realistisk årsprognose for avvik, har oversikt over hvilke utgifter/inntekter som hører til perioden, og som eventuelt ikke er postert ved periodeavslutningen, jfr. pkt. 2.2.

Stenging av periode 201803 (mars) er 09.04.2018 kl. 15.30. Det vil imidlertid være anledning til å legge inn prognoser i Planlegger frem til 13.04.2018 for overføring til saldotabeller innen fristen for innlevering 13.04.2018.

Til bruk for denne kvartalsrapporteringen skal det benyttes følgende spørremaler i Agresso (utskrift av spørremalene skal inngå i materialet som sendes til respektiv byrådsavdeling):

OKS044 Rapportering drift

Etatene og bydelene

OKS045 Rapportering øremerkede midler drift

Etatene og bydelene

OKS046 Rapportering brutto investeringer

Etatene, bydelene, samt alle foretakene (alle virksomhetene)

OKS047 Rapportering ordinær drift eksklusiv sosialhjelp

Bydelene

OKS048 Rapportering sosialhjelp

Bydelene

OKS057 Rapportering driftsresultat etter kommunale regler

Alle foretakene

OKS100 Finansiering investering foretak

## 2.2 Rapportering på drift

**Budsjett**

Alle virksomhetene må før periodeavslutning kontrollere at opprinnelig vedtatt budsjett 2018 (Dok. 3) og alle senere vedtatte budsjettendringer pr. 31.03. er registrert og overført fra Planlegger til saldotabeller i Agresso Hovedbok.

Virksomhetenes aktivitet og drift må til enhver tid forholde seg til vedtatt budsjettramme. Antatte og foreslåtte budsjettreguleringer som ikke er vedtatt av kompetent myndighet pr. 31.03. skal derfor ikke tas med. Slike forslag må imidlertid kommenteres verbalt. Unntaket fra dette er byrådets budsjettjusteringssak til bystyret om konsekvenser av regnskapsresultat 2017 for budsjett 2018, herunder fremføring av virksomhetenes mer-/mindreforbruk, som skal inngå i virksomhetenes regulerte budsjett pr. 31.03. Saken forventes avgitt av byrådet ultimo mai. Virksomhetene skal i forhold til denne budsjettreguleringssaken legge til grunn fremføring av mer-/mindreforbruk fra 2017 (overføringer etter ”5% -regelen” og særskilte overføringer) slik det fremgår av byrådssak 1020.1/18, av 06.03.2018, om bykassens og lånefondets regnskap 2017.

Fremførte beløp fra 2017 legges inn som egen kode lokalt i Agresso (kode I – ikke vedtatt budsjettjustering). I egen kolonne i spørremalen skal regulert budsjett pr. artsgruppe inkludert fremføring av mer-/mindreforbruk fra 2017 fremkomme. Det vises til at byrådssak 1020.1/18 kan hentes fra Oslo kommunes intranettside. Som vedlegg til saken fremkommer tall for fremføring av mer-/mindreforbruk 2017 etter byrådets regnskapsredegjørelse.

Dersom bydelsutvalget pr. 31.03. ikke har fattet vedtak i tilknytning til en ekstern vedtatt budsjettregulering, skal bydelene likevel legge beløpene inn som en vedtatt administrativ budsjettregulering og kommenteres særskilt. Dette er nødvendig for at det ikke skal være avvik ved avstemming mellom sentralt og lokalt budsjett.

**Prognosesetting for avvik mellom budsjett og regnskap pr. 31.12.2018**

Alle virksomhetene må utarbeide årsprognose for avvik pr. mars, og registrere dette i Agresso. Det understrekes viktigheten av at det gjøres reelle beregninger for utgifter og inntekter resten av året.Prognosene skal være basert på regnskapet så langt i år og de aktivitetsreduksjoner/ effektiviseringstiltak og/eller aktivitetsøkninger som allerede er iverksatt eller som er vedtatt iverksatt for 2018, herunder for bydelene også de tiltak som bydelsdirektørene har besluttet/planlagt å gjennomføre etter administrativ fullmakt, men som foreløpig ikke er iverksatt eller bare delvis iverksatt.

Prognosen skal angi hva virksomhetene antar at årsresultatet (hva avviket på årsbasis) vil bli dersom ikke ytterligere tiltak iverksettes. Det er like viktig å registrere et prognostisert mindreforbruk, som et prognostisert merforbruk. Det understrekes at virksomhetene må gjennomgå og kvalitetssikre årsprognosene nøye før innlevering av kvartalsrapporten.

**Disposisjon for rapportering på drift**

Alle virksomhetene skal på bakgrunn av Agresso-spørremalen for drift gi opplysninger etter følgende disposisjon:

1. Kort konklusjon/oppsummering av virksomhetens økonomiske situasjon.
2. Ved avvik mellom regulert årsbudsjett og regnskapsprognose for året for **netto driftsutgifter/netto driftsresultat** skal det gis utfyllende kommentarer om årsaken til dette.
3. Ved negativt avvik (prognostisert merforbruk) for **netto driftsutgifter/netto driftsresultat** skal det også angis hvilke konkrete korrektive tiltak som vil bli iverksatt for å oppnå budsjettbalanse.

Bydelene skal i tillegg til disposisjonen over, redegjøre for netto driftsutgifter ekskl. sosialhjelp og netto sosialhjelpsutgifter, jfr. Agresso-spørremalene nr. OKS047 og OKS048.

**Bruk av øremerkede driftsmidler**

Agresso-spørremal OKS045, til bruk for kun etatene og bydelene, viser budsjett, forbruk hittil i år, forventet bruk for hele året, samt avvik for øremerkede driftsmidler. Avviket representerer således øremerkede midler som ikke forventes brukt i 2018.

Denne rapporteringen skal vise hvor stor del de øremerkede driftsmidlene utgjør av totalt disponible driftsmidler. Formålet med rapporteringen er således å få frem budsjettsituasjonen på ordinær drift i den enkelte virksomhet/kapittel. Dersom for eksempel prognosen i Agresso-spørremal OKS041 viser budsjettbalanse for et kapittel og det samme kapitlet fremkommer med et prognostisert mindreforbruk på øremerkede midler i Agresso-spørremal OKS045, tilsier det at den ordinære driften ligger an til et merforbruk som det må angis korrektive tiltak for. Det må derfor gjøres reelle beregninger for hva som faktisk forventes brukt av øremerkede midler i 2018.

Årlig har en sammenligning av bykassens endelige driftsregnskap vedrørende bruk av øremerkede midler med avgitte årsprognoser for øremerkede midler i byrådets kvartalsrapporter viste til dels store avvik mellom hva som ble meldt som bruk av øremerkede midler i av virksomhetene og hva som ble resultatet. Det understrekes derfor at virksomhetene må gjennomgå og kvalitetssikre årsprognosene for bruk av øremerkede midler nøye før innlevering av kvartalsrapporten. Det vises for øvrig til det som er nevnt ovenfor om fremføringen av øremerkede midler fra 2017 (særskilte overføringer), samt tabeller for kommunalt øremerkede driftsmidler som er presentert i Dok. 3/2018. Denne rapporteringen skal også inkludere øremerkede driftsmidler fra staten og andre.

Det bes om at følgende tabell fylles ut og innarbeides i bidraget til kvartalsrapporten.

**Øremerkede midler**

|  |  |  |  |  |  |  |
| --- | --- | --- | --- | --- | --- | --- |
| **Prosjekt/tiltak** | **Dok 3/2018** | **Særskilt overført fra 2017** | **Regulert budsjett 2018** | **Regnskap pr. 31.03.2018** | **Årsprognose 2018** | **Avvik årsprognose – regulert budsjett** |
| Tiltak 1 |  |  |  |  |  |  |
| Tiltak 2 |  |  |  |  |  |  |
| Tiltak 3 osv. |  |  |  |  |  |  |
| **Sum utgift** |  |  |  |  |  |  |
| Ev. inntekt  tiltak 1 |  |  |  |  |  |  |
| Ev. inntekt  tiltak 2 osv. |  |  |  |  |  |  |
| **Sum inntekt** |  |  |  |  |  |  |
| **Netto utgift** |  |  |  |  |  |  |

**Særskilt for kommunale foretak**

For å kunne beregne en resultatgrad for Oslo kommune (bykassen+KF), må alle KF’ene, bortsett fra Oslo Havn KF, også angi beløp (årsbudsjett, regnskap pr. 31.03.2018 og årsprognose) for transaksjoner mellom KF og bykassen/bykassevirksomheter og mellom KF’ene. Tabellen nedenfor brukes i denne rapporteringen.

Transaksjoner mellom KF og bykassen/bykassevirksomheter og mellom KF’ene

Tall i tusen

|  |  |  |  |  |
| --- | --- | --- | --- | --- |
| **Art** | **Drift** | **Regulert budsjett 2018** | **Regnskap pr. 31.03.2018** | **Årsprognose**  **2018** |
| 13810-13819 | Kjøp av tjenester fra andre KF |  |  |  |
| 13820-13829 | Kjøp av tjenester fra eierkommune |  |  |  |
| 14800-14899 | Overføringer til eierkommune\* |  |  |  |
|  | **Sum** |  |  |  |
| 17810-17819 | Salg av tjenester til andre KF |  |  |  |
| 17820-17829 | Salg av tjenester til eierkommune |  |  |  |
| 18820-18899 | Overføringer fra eierkommune |  |  |  |
|  | **Sum** |  |  |  |
|  |  |  |  |  |
|  | **Investering** |  |  |  |
| 4820 | Overføringer til eierkommune |  |  |  |
| 8820 | Overføringer fra eierkommune |  |  |  |

\*Renter og avdrag på KF’enes investeringslån i Lånefondet skal ikke tas med.

## 2.3 Investeringsprosjekter

Spørremalen OKS046 skal vise regulert budsjett for 2018 inkludert vedtatte budsjettreguleringer pr. 31.03.2018.

Virksomhetene må før periodeavslutningen kontrollere at alle vedtatte budsjettendringer er registrert på prosjektnivå og overført fra Planlegger til saldotabeller.

Alle virksomhetene må registrere prosjektnavn i Agresso for hvert eneste investeringsprosjekt som de har ansvar for.

Virksomhetene får oversendt oversikt over **foreløpig Y-disp** i eget brev. Dette skal meldes inn på vanlig måte, med justeringskode **YDISPxxx** og tas med som en del av regulert budsjett pr. 31.03.2018. Etter at saken om virkningen av regnskapet for 2017 er vedtatt i bystyret i juni, må virksomhetene selv kontrollere for eventuelle endringer og korrigere innmeldingen i Planlegger i tråd med dette. Bykassen bruker justeringskode YDISP001 på foreløpig YDISP.

Dersom det er spørsmål til dette, ta kontakt med Per Espen Jahren på tlf: 23 46 17 07 e-post: [perespen.jahren@byr.oslo.kommune.no](mailto:perespen.jahren@byr.oslo.kommune.no)

Videre må virksomhetene utarbeide og registrere prognosene for avvik for alle investeringsprosjektene for 2018 i Agresso. Det skal gjøres reelle vurderinger av ferdigstillelsestidspunkt og regnskapsprognose for inneværende år. Dette gjelder også eventuelle finansieringsinntekter på kapitlet.

**Årsprognose for mva-refusjon for investeringer**

All mva-refusjon på investeringer er budsjettert direkte i investeringsbudsjettet under den enkelte virksomhet og mva-refusjonen skal regnskapsføres i henhold til dette. Avvik knyttet til kompensasjon for merverdiavgift for investeringer på art 07290 må angis konkret og kommenteres spesielt. Det bes om at virksomhetene fyller ut og legger inn i sin rapportering følgende tabell:

|  |  |  |  |  |
| --- | --- | --- | --- | --- |
|  | **Regnskap hittil\*** | **Regulert budsjett**  **2018** | **Årsprognose**  **(forventet overføring-inntekt i 2018\*)** | **Avvik (Reg. budsj. 2018 – årsprognose)** |
| Art 07290 Investeringsmoms |  |  |  |  |

\* Alle inntekter knyttet til refundert investeringsmoms legges inn her (også investeringsmoms for investeringsmidler overført fra tidligere år og

budsjettjusteringer i 2018).

Erfaringsmessig er virksomhetene for optimistiske i fastsettelse av årsprognoser for investeringer og at det er en fast tendens til overrapportering i forhold til forventet investeringsvolum. Det bes derfor om at den enkelte virksomhet gjennomgår investeringsprognosene nøye slik at disse årsprognosene blir langt mer realistiske enn det som tidligere rapporter har vist.

Virksomheter som har investeringsbudsjett på artene 05291 Kjøp av aksjer, 05292 Kjøp av andeler eller 05293 Kjøp av aksjer- og andelsleiligheter skal rapportere om status hittil i år og årsprognose for avvik på artsgruppen Finansutgifter. Det skal også rapporteres på artsgruppenivå i forhold til særskilt finansiering (salgsinntekter, refusjoner og overføringsinntekter) av prosjektene.

Etater og bydeler skal på bakgrunn av Agressorapporten gi opplysninger om hvilket kvartal det enkelte prosjektet er forutsatt ferdigstilt, jfr. budsjettforslag for 2018 (Sak 1). For prosjekter som er avsluttet skal det angis kvartal for når prosjektet faktisk ble ferdigstilt eller overlevert fra entreprenør.

For prosjekter som viser avvik mellom regulert årsbudsjett og årsprognose skal etater og bydeler gi kommentarer om årsaken til avviket. Ved negativt avvik (prognostisert merforbruk) skal det angis hvilke tiltak som er/vil bli iverksatt for å bringe investeringsutgiftene i samsvar med vedtatt tallbudsjett. Eventuelle avvik vedrørende særskilt finansiering bes også kommentert.

De foretak som har investeringsutgifter/-inntekter skal gi kommentarer om årsak til avvik mellom regulert årsbudsjett og årsprognose pr. prosjektkategori/prosjektportefølje, jfr. Dok 3/2018. Det skal videre redegjøres hva som gjøres i forhold til eventuelle kostnadsoverskridelser og forsinket fremdrift. Større enkeltprosjekter bes omtalt særskilt. Undervisningsbygg Oslo KF bes i tillegg redegjøre for fremdrift i forhold til bestillingsoversiktene, jfr. tabell i Sak 1/2018 s. 33 under kap. 7.

Etater, bydeler og foretak må kategorisere investeringsavvikene mellom regulert budsjett og årsprognose på prosjektnivå. Avvikene skal på prosjektnivå gruppers i:

1. Periodiseringsavvik hvor utgiftene påløper senere, men likevel innenfor vedtatt tidsplan, enn forutsatt.
2. Mindreforbruk/merforbruk som følge av at prosjektet er blitt billigere/dyrere enn budsjettert. Merforbruk angis med minusfortegn.
3. Reelle forsinkelser som gjør at prosjektet forventes ferdigstilt senere enn forutsatt i budsjettet. Årsak til forsinkelsen må forklares.
4. Spesielle avsetninger hvor tidspunkt for utbetalinger er uforutsigbart (ref. avsetninger til eiendomskjøp).

Følgende skjema brukes i denne forbindelse:

Tall i hele tusen kroner

|  |  |  |  |  |  |
| --- | --- | --- | --- | --- | --- |
|  | **Periodiserings-avvik, men innenfor vedtatt tidsramme** | **Reelle netto besparelser på ferdige prosjekter** | **Reelle forsinkelser iht. vedtatt tidsplan** | **Uforutsigbare avsetninger** | **Sum** |
| Prosjekt 1 |  |  |  |  |  |
| Prosjekt 2 |  |  |  |  |  |
| Prosjekt 3 |  |  |  |  |  |
| Prosjekt 4 |  |  |  |  |  |
| **SUM** |  |  |  |  |  |

## 3. Rapportering av måltall for tjenesteproduksjon

Etater, bydeler og kommunal foretak skal rapportere om status pr. 1. kvartal 2018 for resultatindikatorer (ikke nøkkeltallene) som er satt opp i vedtatt budsjett for 2018 (Dok. 3), jfr. tabellene nedenfor. Det presiseres at for bydelene gjelder dette bare de obligatoriske mål, tiltak og resultatindikatorer som bystyret har vedtatt.

Virksomhetene fyller ut og setter inn følgende tabell i rapporten:

|  |  |  |  |  |  |  |
| --- | --- | --- | --- | --- | --- | --- |
| **Resultatindikator** | **Resultat 2016** | **Resultat 2017** | **Måltall 2018** | **Status pr. 1. kvartal 2018** | **Prognose 2018** | **Avvik måltall - prognose** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Virksomhetene skal angi årsprognose for sin tjenesteproduksjon. Det understrekes at dersom det ligger an til negative avvik mellom resultatindikatoren og årsprognose for tjenesteproduksjon, skal det redegjøres for årsaken til dette og angis hvilke tiltak som vil bli iverksatt for å øke tjenesteproduksjonen. Positive avvik skal også omtales.

I utgangspunktet skal det bare rapporteres på status for resultatindikatorene. Imidlertid må virksomhetene må avklare med respektiv overordnet byrådsavdeling om det i tillegg skal rapporteres på enkelte tiltak fra Sak 1/Dok 3.

Byrådsavdeling for eldre, helse og sosiale tjenester sender ut egen brev til sine underliggende virksomheter og bydelene om hvilke tiltak og resultatindikatorer det skal rapporteres på.

## 4. Rapportering om bruk av eksterne konsulenter

Det vises til byrådssak 263/15 om bruk av konsulenttjenester i Oslo kommune, med tiltak for å få en klar nedgang i konsulentbruken i kommunen. I henhold til saken skal det innarbeides en særskilt rapportering på virksomhetenes konsulentbruk både i årsregnskapet og årsberetningen, samt i kvartals- og tertialrapporteringen. Virksomhetene skal fylle ut og sette inn tabellene nedenfor om bruk av konsulenter.

Bruk av ekstern konsulentbistand i kommunens virksomheter - DRIFTSREGNSKAPET

|  |  |  |  |  |  |  |
| --- | --- | --- | --- | --- | --- | --- |
|  | **Pålagt ekstern evaluering / behov for uavhengighet** | | | **Øvrig ekstern konsulentbistand i stedet for egenrekruttering** | | |
| **Kategori av kjøp / Type konsulenttjeneste** | **1. kvartal 2017** | **2017** | **1. kvartal 2018** | **1. kvartal 2017** | **2017** | **1. kvartal 2018** |
| **Prosjektering** |  |  |  |  |  |  |
| Regnskap pr. dato. i mill. kr |  |  |  |  |  |  |
| **Byggeledelse** |  |  |  |  |  |  |
| Regnskap pr. dato. i mill. kr |  |  |  |  |  |  |
| **Kvalitet og kontroll** |  |  |  |  |  |  |
| Regnskap pr. dato. i mill. kr |  |  |  |  |  |  |
| **IT** |  |  |  |  |  |  |
| Regnskap pr. dato. i mill. kr |  |  |  |  |  |  |
| **Organisasjon og organisasjonsutvikling** |  |  |  |  |  |  |
| Regnskap pr. dato. i mill. kr |  |  |  |  |  |  |
| **HMS** |  |  |  |  |  |  |
| Regnskap pr. dato. i mill. kr |  |  |  |  |  |  |
| **Andre konsulenttjenester** |  |  |  |  |  |  |
| Regnskap pr. dato. i mill. kr |  |  |  |  |  |  |

Bruk av ekstern konsulentbistand i kommunens virksomheter - INVESTERINGSREGNSKAPET

|  |  |  |  |  |  |  |
| --- | --- | --- | --- | --- | --- | --- |
|  | **Pålagt ekstern evaluering / behov for uavhengighet** | | | **Øvrig ekstern konsulentbistand i stedet for egenrekruttering** | | |
| **Kategori av kjøp / Type konsulenttjeneste** | **1. kvartal 2017** | **2017** | **1. kvartal 2018** | **1. kvartal 2017** | **2017** | **1. kvartal 2018** |
| **Prosjektering** |  |  |  |  |  |  |
| Regnskap pr. dato. i mill. kr |  |  |  |  |  |  |
| **Byggeledelse** |  |  |  |  |  |  |
| Regnskap pr. dato. i mill. kr |  |  |  |  |  |  |
| **Kvalitet og kontroll** |  |  |  |  |  |  |
| Regnskap pr. dato. i mill. kr |  |  |  |  |  |  |
| **IT** |  |  |  |  |  |  |
| Regnskap pr. dato. i mill. kr |  |  |  |  |  |  |
| **Organisasjon og organisasjonsutvikling** |  |  |  |  |  |  |
| Regnskap pr. dato. i mill. kr |  |  |  |  |  |  |
| **HMS** |  |  |  |  |  |  |
| Regnskap pr. dato. i mill. kr |  |  |  |  |  |  |
| **Andre konsulenttjenester** |  |  |  |  |  |  |
| Regnskap pr. dato. i mill. kr |  |  |  |  |  |  |

## 5. Rapportering om sykefravær

Det skal rapporteres om gjennomsnittlig sykefravær fra 01.01.-31.03.2018 sammenlignet med tilsvarende periode i 2017 i byrådets kvartalsrapport pr. 31.03.2018. Tallene for dette tas ut fra HR-systemet av byrådsavdelingen for finans. Virksomhetene behøver derfor ikke å rapportere om sykefravær til den rapporteringen, men må sørge for å være så oppdatert som mulig med registrering av kvartalstallene for sykefravær i HR-systemet til den 19.04.2018. Dersom sykefraværet har økt betydelig fra forrige periode eller er spesielt høyt må imidlertid virksomhetene forklare årsaken til dette og hva som gjøres for å reduseres sykefraværet.

## 6. Særskilt rapportering på klimaarbeidet i 2018

Det vises til tabell 2.2A og 2.2B i klimabudsjett 2018 (Sak 1, kap.2). Virksomheter som er oppført med ansvar for tiltak i disse tabellene skal rapportere i henhold til disse. Dette gjelder Klimaetaten, Energigjenvinningsetaten, Renovasjonsetaten, Vann- og avløpsetaten, Bymiljøetaten, Eiendoms- og byfornyelsesetaten, Plan- og bygningsetaten (inkludert Bilfritt byliv), Oslo Havn og byggforetakene.

For virksomheter som er ansvarlige for tiltak i klimabudsjettet, skal det være lagt inn en omtale og/eller tiltak med tilhørende resultatindikator og måltall i virksomhetens tildelingsbrev for 2018 for å bidra til å nå kommunens mål om å redusere klimagassutslipp innen 2020.

Følgende tiltak i klimabudsjettet gjelder alle virksomheter som har egne/leasede kjøretøy eller som inngår ny(e) kontrakter for kjøp av transporttjenester i 2018:

1. *Krav om nullutslippsløsninger (alternativ fossilfritt) ved innkjøp av transporttjenester*
2. *Legge om til nullutslippskjøretøy i kommunens egen kjøretøypark, evt. bærekraftig biodrivstoff*

For de virksomhetene som ikke er ansvarlige for egne tiltak i klimabudsjettet, ikke har egne kjøretøy, eller ikke kjøper transporttjenester over rammeavtaler skal det ikke sendes inn en egen klimarapportering per 1. kvartal.

**Rapporteringsformat**

Vedlagte rapporteringsmal (vedlegg 2) benyttes til klimarapporteringen. Det skal rapporteres på status i forhold til årsprognose for gjennomføring av klimatiltak og om måltall for året forventes å nås. Dersom det er avvik mellom mål/plan og årsprognose, skal avvik forklares. Det skal også redegjøres for planlagte tiltak for å nå målet eller gjennomføre planen. Dersom det mangler måltall i tildelingsbrevet bes det likevel om en kvalitativ beskrivelse om status på gjennomføring av tiltaket.

Alle virksomheter med egne/leasede kjøretøy bes rapportere på antall kjøretøy virksomheten besitter per 31.03.2018, hvor stor andel som er nullutslipp, går på biogass eller annet bærekraftig biodrivstoff. Videre bes virksomheten fremlegge en fremdriftsplan for videre innfasing av nullutslippskjøretøy for å nå målet om 100 % nullutslippskjøretøy, evt. bærekraftig biodrivstoff, innen 2020 (jf. Sak 1, kap.2 Klimabudsjett 2018).

Alle virksomheter som inngår nye kontrakter for kjøp av transporttjenester (rammeavtaler) skal rapportere på om det ble stilt krav om at hele eller deler av kontrakten skal bestå av nullutslippskjøretøy og/eller kjøretøy som går på bærekraftig biodrivstoff. Dersom det ikke har blitt stilt krav om dette, bes det om en redegjørelse.

Spørsmål om rapportering på klimaarbeidet kan rettes til Klimaetaten, ved fagsjef Audun Garberg, 91354998.

Rapporteringen sendes til [postmottak@byr.oslo.kommune.no](mailto:postmottak@byr.oslo.kommune.no) stilet til overordnet byrådsavdeling og med kopi til: [postmottak@kli.oslo.kommune.no](mailto:postmottak@kli.oslo.kommune.no).

Frist for å sende inn rapportering er **13. april 2018.**

## 7. Frister

All rapportering i henhold til dette rundskriv, herunder utskrift av Agresso spørremaler og kommentarer til disse, skal være respektive byrådsavdeling i hende senest

**fredag 13. april 2018**

Oversendelsen av rapporteringen skal undertegnes av virksomhetsleder.

Av hensyn til byrådets videre behandling av kvartalsrapporten understrekes det igjen at det er viktig at rapporteringsfristen overholdes.

Arild Sundberg Arne Kiil

kommunaldirektør konsernbudsjettsjef

***Godkjent elektronisk***

|  |  |
| --- | --- |
| **Vedlegg:** | Regneark for rapportering på klimaarbeidet  Regneark med tabeller |